钦定古今图书集成/明伦汇编/氏族典/第350卷 > 《廖用贤尚友录》 > 牛冕
## 钦定古今图书集成/明伦汇编/氏族典/第350卷 > 《廖用贤尚友录》 > 牛冕

按《宋史牛冕传》：“冕字君仪，徐州彭城人。太平兴国三
年进士，解褐将作监丞，通判郴州，徙和州，迁太常丞，
知滁州，以勤政闻。召归，转监察御史。端拱元年，迁左
正言，出知润州，命为福建转运使。至道初，召入，进秩
兵部员外郎，知潭州，召拜兼侍御史，知杂事。真宗即
位，改工部郎中，咸平元年，知益州。戍卒为乱，冕委城”
奔汉州，诏遣赴阙，至京兆，劾其罪，削籍流儋州。遇赦，
移钦、英二州，历鄂、海二州别驾、淮南节度副使。大中
祥符初，起知涟水军，俄复为祠部员外郎，卒。子昭俭，
至殿中丞。